Pompeia

context: Agafant a mà dreta la via Consular s'arriba a la porta d'Herculà, des d'on se surt a l'anomenada via dels Sepulcres, una de les necròpolis de Pompeia, amb les seves suggestives tombes disposades a banda i banda del camí, vora del qual s'aixeca la gran Vil·la de Diomedes, despullada de moltes de les seves belles pintures (ara al Museu Arqueològic Nacional de Nàpols). Des de l'entrada, com és costum a les vil·les, s'accedeix directament a un peristil. A l'espai triangular comprès entre el peristil i el carrer, es va arranjar un bany senyorial. És notable el jardí, el més gran de Pompeia, voltat per un pòrtic majestuós.
qas: answers: text: via dels Sepulcres
question: Quina via surt des de la porta d'Herculà?

answers: text: una de les necròpolis de Pompeia
question: Què és la via dels Sepulcres?

answers: text: a banda i banda del camí
question: On estan situades les tombes?

answers: text: al Museu Arqueològic Nacional de Nàpols
question: On són les pintures que hi havia la Vil·la de Diomedes?

answers: text: el jardí
question: Què és notable a la Vil·la de Diomedes?

context: Una prova de la distensió entre els dos grups rau en la participació conjunta en l'organització de la magistratura. La cambra municipal dels quattuoviri va ser substituïda per dos duumviri o duoviri, és a dir, va passar a estar formada de quatre a només dos magistrats. El més important, l'anomenat duumvir iuri dicundo, era responsable de l'administració de justícia. A aquests duumvirs, els incumbia convocar i presidir les assemblees –que triaven els magistrats– i el consell ciutadà (ordo decurionum), compost per cent dels magistrats anteriors. L'altre duumvir (anomenat duumvir viis aedibus sacris publicis procurandis) tenia confiada la cura dels carrers, dels edificis públics i religiosos, els mercats i l'ordre públic. A partir del 45 al 40 aC, els duumvirs van ser anomenats «edils» (aediles). De les inscripcions, sembla possible deduir que treballaven amb una jurisdicció limitada, probablement en termes de comerç i mercats, similar a la que a Roma varen ser els edils curuls.
qas: answers: text: la magistratura
question: Què van organitzar tots dos grups?

answers: text: va passar a estar formada de quatre a només dos magistrats
question: Quin canvi va patir la cambra municipal?

answers: text: duumvir iuri dicundo
question: Com es deia el magistrat més important?

answers: text: de l'administració de justícia
question: De què era responsable el magistrat més important?

context: Després de la Casa de Venus, batejada així per una pintura a la paret del fons del peristil, ve la Vil·la de Júlia Fèlix, ja explorada entre el 1755 i el 1757, despullada de les seves obres d'art i tornada a enterrar, i novament excavada els anys 1952-53. Tal com es dedueix clarament d'una inscripció trobada aquí (actualment al Museu Arqueològic Nacional de Nàpols), l'emprenedora Júlia Fèlix, en el període de crisi d'allotjament consegüent al terratrèmol del 62, havia decidit de llogar una part de la seva propietat, i exactament un elegant bany privat, botigues i apartaments. La part residencial de la vil·la té un gran jardí porxat, travessat per un viver de peixos. Al centre del costat oest del pòrtic, hi ha un triclini d'estiu amb la volta que imita una gruta.[23]
qas: answers: text: per una pintura
question: Per què la Casa de Venus es coneix per aquest nom?

answers: text: la Vil·la de Júlia Fèlix
question: Quina vil·la hi ha després de la Casa de Venus?

answers: text: llogar una part de la seva propietat
question: Què havia fet Júlia Fèlix?

answers: text: un elegant bany privat, botigues i apartaments
question: Què va llogar exactament?

answers: text: un viver de peixos
question: Què travessa el jardí de la Vil·la de Júlia Fèlix?

context: A mà esquerra de les termes, seguint la via de Nola, trobem la Casa del Centenari, anomenada així perquè es va excavar l'any 1879, divuit segles després de l'erupció del Vesuvi. És una de les cases més grans de la ciutat, fruit de la unió de tres habitatges primerencs. Hi destaquen l'atri toscà, amb terra de mosaic i pintures de tema teatral, i el tablinum, que dona accés al peristil porticat; al mig del jardí hi ha la piscina o bassa per als peixos, amb un petit nimfeu al fons. La casa té una segona secció més petita, amb atri central voltat de diverses habitacions.
qas: answers: text: la Casa del Centenari
question: Què hi trobem seguint la via de Nola?

answers: text: 1879
question: Quin any es va excavar?

answers: text: tres
question: Quants habitatges uneix aquesta casa?

answers: text: de mosaic
question: Com és el terra de l'atri?

answers: text: la piscina
question: Què hi ha la mig del jardí?

context: En l'època de les guerres samnites (lliurades entre el 343 i el 290 aC), Pompeia formava part de la lliga de les ciutats de la Campània pertanyents a Nucèria. La lliga va lluitar contra Anníbal com a aliada dels romans. Del govern de la ciutat, se sap que ,en el període samnita, era governada per un magistrat, anomenat Medix Tuticus, que sembla que tenia també una administració de justícia.[3]
qas: answers: text: entre el 343 i el 290 aC
question: Quan van ser lliurades les guerres samnites?

answers: text: de les ciutats de la Campània pertanyents a Nucèria
question: De quina lliga formava part Pompeia?

answers: text: contra Anníbal
question: Contra qui va lluitar la lliga?

answers: text: dels romans
question: De qui era aliada?

answers: text: Medix Tuticus
question: Qui governava la ciutat?

context: Finalment, per tal de procedir al cens dels ciutadans i actualitzar les corresponents llistes cada cinc anys, els càrrecs de duumvir iuri dicundo eren elegits com a quinquennales. Aquests magistrats, les funcions dels quals eren comparables a les dels censors de Roma, eren responsables de l'actualització del registre dels colons i tenien el poder d'exercir un cert control sobre la moral pública; així, multaven amb una «nota» els infractors que consideraven que tenien una conducta impròpia. Les reunions del consell del decurioni eren a la Cúria, que ocupava la part central del costat sud del Fòrum. A l'est de la Cúria, se situava la seu del duoviri i, a la seva esquerra, hi havia l'edifici dels edils.[3]
qas: answers: text: com a quinquennales
question: Com eren elegits els càrrecs de duumvir iuri dicundo?

answers: text: censors
question: Qui tenia unes funcions semblants a les dels duumvir iuri dicundo a Roma?

answers: text: de l'actualització del registre dels colons
question: De què eren responsables els magistrats?

answers: text: els infractors
question: A qui multaven amb una nota?

answers: text: a la Cúria
question: On es feien les reunions del consell del decurioni?